**Ministru kabineta rīkojuma projekta „Par atļauju Jānim Baikam savienot amatus” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par interešu konflikta novēršanu valsts amatpersonu darbībā” 81.panta pirmā daļa - personai, kura, stājoties valsts amatpersonas amatā, vienlaikus ieņem citu amatu un šāda amatu savienošana ir pieļaujama, saņemot amatpersonas (institūcijas) rakstveida atļauju, ir pienākums pirms iecelšanas, ievēlēšanas vai apstiprināšanas amatā rakstveidā iesniegt šai amatpersonai (institūcijai) lūgumu atļaut valsts amatpersonas amatu savienot ar citu amatu. Par amatu šajā pantā uzskatāma arī saimnieciskās darbības veikšana, uzņēmuma līguma vai pilnvarojuma izpilde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Likuma par ostām 8.panta trešo daļu Rīgas ostas valdē ir astoņi valdes locekļi: četri Rīgas pašvaldības pārstāvji, kurus amatā ieceļ un no amata atbrīvo ar Rīgas pilsētas domes lēmumu, un četri — ekonomikas ministra, finanšu ministra, satiksmes ministra un vides aizsardzības un reģionālās attīstības ministra izvirzīti pārstāvji, kurus amatā ieceļ un no amata atbrīvo Ministru kabinets. Ar Ministru kabineta 2014.gada 1.decembra rīkojumu Nr.699 „Par Arta Stuckas iecelšanu Rīgas ostas valdes locekļa amatā” Rīgas ostas valdē kā ekonomikas ministra virzīts pārstāvis tika iecelts Artis Stucka.Ekonomikas ministrs Arvils Ašeradens ir nolēmis izvirzīt darbam Rīgas ostas valdē jaunu pārstāvi – Valmieras pilsētas domes priekšsēdētāju Jāni Baiku.Ir saņemts arī Jāņa Baika šā gada 1.marta iesniegums, kurā izteikta piekrišana būt par Rīgas ostas valdes locekli un lūgums atļaut savienot Rīgas ostas valdes locekļa amatu ar: 1) Valmieras pilsētas domes priekšsēdētāja amatu, tajā skaitā realizējot Finanšu komitejas priekšsēdētāja, Saimniecisko un transporta lietu komitejas priekšsēdētāja vietnieka un Attīstības un uzņēmējdarbības lietu komitejas locekļa amatu;2)Valmieras pilsētas pašvaldības kapitālā daļu turētāja pārstāvja amatu kapitālsabiedrībās, kurās kapitāla daļu turētāja ir Valmieras pilsētas pašvaldība (sabiedrība ar ierobežotu atbildību “VTU Valmiera” un sabiedrība ar ierobežotu atbildību “Vidzemes slimnīca”);3)amatiem Valmieras pilsētas pašvaldības komisijās: Budžeta komisijas priekšsēdētājs, Pastāvīgā iepirkuma komisijas priekšsēdētājs, Satiksmes drošības komisijas loceklis, Metu konkursu žūrijas komisijas priekšsēdētājs, Valmieras pilsētas Civilās aizsardzības komisijas priekšsēdētājs; 4) Vidzemes plānošanas reģiona Attīstības padomes locekļa amatu;5)Eiropas Savienības Reģionu komitejas locekļa aizvietotāja amatu un Centrālās Baltijas jūras reģiona pārrobežu sadarbības programmas 2014. – 2020.gadam Uzraudzības komitejas locekļa amatu;6) partijas “Valmierai un Vidzemei” valdes locekļa amatu;7) biedrības “Latvijas Pašvaldību savienība” valdes locekļa amatu.Saskaņā ar likuma „Par interešu konflikta novēršanu valsts amatpersonu darbībā” (turpmāk – Interešu konflikta novēršanas likums) 4.panta 23.daļu persona, kas ieņem ostas valdes locekļa amatu ir uzskatāma par valsts amatpersonu. Interešu konflikta novēršanas likuma 7.panta 51.daļa nosaka, ka šā likuma [4.panta](http://www.likumi.lv/doc.php?id=61913#p4) 2.3 daļā minētajām amatpersonām, kurām šajā pantā nav noteikti īpaši amata savienošanas nosacījumi, ir atļauts savienot valsts amatpersonas amatu tikai ar:1) amatu, kuru tās ieņem saskaņā ar likumu, Ministru kabineta noteikumiem un rīkojumiem;2) amatu biedrībā vai nodibinājumā, politiskajā partijā, politisko partiju apvienībā vai reliģiskajā organizācijā; 3) pedagoga, zinātnieka, ārsta, profesionāla sportista un radošo darbu;4) citu amatu, uzņēmuma līguma vai pilnvarojuma izpildi, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā.Tādējādi Rīgas ostas valdes locekļa amatu, ievērojot Interešu konflikta novēršanas likumā 8.1pantā noteikto valsts amatpersonas amata savienošanas ierobežojumu izpildes kārtību, var savienot ar citu amatu, uzņēmuma līguma vai pilnvarojuma izpildi, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā. Vienlaikus nepieciešams ievērot arī Interešu konflikta novēršanas likuma 6.panta otrajā daļā noteikto – ja likumā nav noteikti stingrāki ierobežojumi, valsts amatpersonai, ievērojot šā likuma 7.panta otrajā, trešajā, ceturtajā, piektajā, 5.1, sestajā, septītajā, astotajā un trīspadsmitajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Par šajā daļā minētajiem amatiem nav uzskatāms pedagoga, zinātnieka, ārsta, profesionāla sportista un radošais darbs. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.Ņemot vērā visu iepriekš minēto, ir izstrādāts Ministru kabineta rīkojuma projekts „Par atļauju Jānim Baikam savienot amatus”, kas paredz atļaut savienot Rīgas ostas valdes locekļa amatu ar Valmieras pilsētas domes priekšsēdētāja amatu, tai skaitā, realizējot Finanšu komitejas priekšsēdētāja, Saimniecisko un transporta lietu komitejas priekšsēdētāja vietnieka un Attīstības un uzņēmējdarbības lietu komitejas locekļa amatu, un amatiem Valmieras pilsētas pašvaldības komisijās (Budžeta komisijas priekšsēdētājs, Satiksmes drošības komisijas loceklis, Metu konkursu žūrijas komisijas priekšsēdētājs, Valmieras pilsētas Civilās aizsardzības komisijas priekšsēdētājs), Valmieras pilsētas pašvaldības Pastāvīgās iepirkuma komisijas priekšsēdētāja amatu, Vidzemes plānošanas reģiona Attīstības padomes locekļa amatu un Centrālās Baltijas jūras reģiona pārrobežu sadarbības programmas 2014. – 2020.gadam Uzraudzības komitejas locekļa amatu. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Šis Ministru kabineta rīkojuma projekts Ministru kabineta sēdē skatāms vienlaicīgi ar Ministru kabineta rīkojuma projektu „Par Jāņa Baika iecelšanu Rīgas ostas valdes locekļa amatā”. Ņemot vērā pastāvošo praksi šāda veida jautājumu risināšanā Ministru kabinetā, lēmums par personas iecelšanu amatā un atļauja personai savienot amatus tiek sniegta ar atsevišķiem rīkojumiem. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par valdes locekļu iecelšanu Rīgas ostas valdē. Līdz ar to Ministru kabineta rīkojuma projekts skars konkrēto fizisko personu, kura tiks iecelta par Rīgas ostas valdes locekli. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. Ministru kabineta rīkojuma projekts „Par Jāņa Baika iecelšanu Rīgas ostas valdes locekļa amatā”;
2. Ministru kabineta rīkojuma projekts „Par Arta Stuckas atbrīvošanu no Rīgas ostas valdes locekļa amata”;
3. Ministru kabineta rīkojuma projekts „Grozījums Ministru kabineta 2003.gada 24.decembra rīkojumā Nr.807 "Par valsts pārstāvju iecelšanu Rīgas ostas valdes locekļu amatos"”.
 |
| 2. | Atbildīgā institūcija | Ekonomikas ministrija |
| 3. | Cita informācija | Visi saistītie Ministru kabineta rīkojumu projekti izskatāmi vienā Ministru kabineta sēdē. |

**Anotācijas III, V un VI sadaļa – projekts šīs jomas neskar.**

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītājs,

valsts sekretāra vietnieks R.Aleksejenko

02.03.2016. 13:27

1076

Zelča

67013163, Inese.Zelca@em.gov.lv